stanford-oval/wikipedia huggingface dataset:
פודינג אורז
היסטוריה

מקור האורז באסיה, שם מגדלים אותו זה אלפי שנים. מגוון מתכוני פודינג אורז פותחו במזרח אסיה, חלקם עם פירות ודבש וחלקם פשוטים יותר, עם מים וסוכר בלבד.
למערב הגיע פודינג האורז כנראה מהמזרח התיכון או מפרס. במהלך ימי הביניים גברה הפופולריות שלו. אחד המתכונים הוותיקים של פודינג מזרח תיכוני, "פירני", נעשה מקמח אורז והגיע להודו בתקופת האימפריה המוגולית. תיעוד לגביו קיים מהמאה ה-14. "שולה", גרסה עם מי ורדים, הגיעה לפרס במאה ה-13 באמצעות המוגולים, וקיימת עד היום ברוב מדינות מערב אסיה. פודינג הודי אחר, קהר, קיים למעלה מאלפיים שנה.
באירופה, פודינג אורז עם חלב עיזים שימש את הרומאים למטרות רפואיות, ומשום כך התיעוד הקדום לגביו נמצא בכתבים רפואיים. בימי הביניים פודינג אורז בושל עם חלב פרה או חלב שקדים. ב-1542 הוא הופיע בעיר הדנית מלמו. אורז היה אז מזון מותרות מיובא שנצרך על ידי העשירים. פודינג אורז אפוי ומתובל היה נפוץ במאה ה-17. במאה ה-18 פודינג אורז החל לשמש בסקנדינביה כתחליף לדייסות שיפון ושעורה באירועים חגיגיים.
פודינג אורז בפולקלור ובתרבות

בסקנדינביה פודינג אורז הוא מאכל מסורתי של חג המולד. ישנה גם מסורת עתיקה ממקור פגאני, לחלוק ארוחה זו עם הגמד המגן על האחוזה ועל ילדי המשפחה. הפודינג זרוי סוכר וקינמון, מונחות עליו חתיכות חמאה ולעיתים מוסתר בתוכו שקד שלם. בדנמרק ונורווגיה מוצא השקד זוכה בפרס, לרוב דמות מרציפן. בשוודיה מאמינים כי מי שיאכל את השקד ינשא בשנה הקרובה. לעיתים מוסיפים לפודינג קצפת ושקדים קצוצים, ובדנמרק משחק חיפוש השקד השלם נעשה לרוב עם גרסה זו של הפודינג, בה קשה יותר למצאו בין השקדים הקצוצים.
פודינג אורז מוזכר בספרות האנגלית, בעיקר מהתקופות הוויקטוריאנית והאדוארדית, בדרך כלל כמאכל זול, פשוט ומוכר, המוגש לרוב לילדים ולחולים ולעיתים מוכר-עד-זרא עקב הכללתו בתפריט היומיומי בשכיחות גבוהה מידי.
ראו גם

פודינג טפיוקה
גריסים אדומים
הערות שוליים

↑  מתכון: פודינג אורז, באתר mako
↑  מתכון: סוטלאץ' - קינוח אורז טורקי, באתר mako
כריסטיאן קארמבו

כריסטיאן קארמבו (בצרפתית: Christian Karembeu; נולד ב-3 בדצמבר 1970 בליפו) הוא כדורגלן עבר צרפתי ששיחק בעמדות הקשר והבלם, וכיום יועץ אסטרטגי בקבוצת אולימפיאקוס היוונית.
קארמבו, פעמיים כדורגלן השנה באוקיאניה, זכה עם נבחרת צרפת במונדיאל 1998 וביורו 2000. באותן שנים זכה קארמבו עם ריאל מדריד בליגת האלופות.
קריירת משחק

קארמבו החל את דרכו המקצוענית בשנת 1990 בקבוצת נאנט הצרפתית, והיה שותף לזכייתה באליפות צרפת בעונת 1994/1995. הופעותיו באותה עונה הקנו לו את תואר כדורגלן השנה באוקיאניה, תואר עליו היה יכול להתמודד עקב הולדתו בקלדוניה החדשה. בסיום אותה עונה חתם במדי סמפדוריה מהסרייה א', בה שיחק למשך שתי עונות.
לקראת עונת 1997/1998 הוחתם על ידי המאמן יופ היינקס בריאל מדריד. הקבוצה רשמה עונה מצוינת בליגת האלופות, והשלימה זכייה בתואר לאחר שניצחה במשחק הגמר את יובנטוס 1-0. קארמבו פתח בהרכב ריאל למשחק הגמר. בליגה הספרדית ריאל רשמה עונה מאכזבת שהסתיימה במקום הרביעי בלבד. באותה העונה קארמבו השלים זכייה שנייה בקריירה בתואר כדורגלן השנה באוקיאניה.
עונה אחר כך שוב הסתיימה ללא תארים מקומיים, אך ריאל השלימה זכייה בתואר הגביע הביניבשתי. קארמבו המשיך לעונה שלישית ואחרונה בריאל מדריד, שהסתיימה בזכייה נוספת בליגת האלופות. קארמבו ישב על הספסל ולא שותף במשחק הגמר בו ניצחה הקבוצה את ולנסיה.
לאחר שלוש עונות במדריד עבר קארמבו לעונה אחת בפרמייר ליג, שם שיחק במדי מידלסברו. משם המשיך לשלוש עונות במועדון הפאר היווני, אולימפיאקוס, ואיתו זכה פעמיים באליפות יוון. לאחר עונה אחת בשווייץ, במדי סרבט ז'נבה, בה הופסקה פעילות הקבוצה באמצע העונה עקב פשיטת רגל, המשיך קארמבו לעונת פרישה בבסטיה הצרפתית. בסיום העונה פרש ממשחק פעיל בגיל 36.
קריירת משחק > נבחרת צרפת

קארמבו נולד בקלדוניה החדשה, ועקב היותה מדינה בשליטה צרפתית, קארמבו היה רשאי לקבל זימון לנבחרת צרפת. הוא ערך את הופעת הבכורה שלו במדי הנבחרת בניצחון 2-1 על פינלנד ב-14 בנובמבר 1992, כשבועיים לפני יום הולדתו ה-22. למונדיאל 1998 הביתי הגיע קארמבו לאחר זכייתה של ריאל מדריד בליגת האלופות בה היה שחקן ספסל, וגם שם לא היה בורג מרכזי בנבחרת שהשלימה זכייה ראשונה בהיסטוריה בגביע העולם.
גם לטורניר יורו 2000 הגיע קארמבו לאחר זכייה עם ריאל בליגת האלופות, אך הפעם ישב בעיקר על הספסל, ושותף רק במשחק אחד בטורניר בו זכתה צרפת. הוא הוסיף לשחק בנבחרת שנתיים נוספות, ובסך הכל רשם במדי צרפת 53 הופעות, בהן כבש שער אחד בלבד.
לאחר הפרישה

קארמבו הוסיף להיות מעורב בעולם הכדורגל גם לאחר פרישתו. ב-9 בדצמבר 2005 הוא ייצג את קונפדרציית הכדורגל של אוקיאניה בהגרלת מונדיאל 2006 בלייפציג שבגרמניה.
קארמבו שימש כסקאוט בפורטסמות' בשנת 2006 ובארסנל ב-2009.
בין 2010 ל-2011 שודרה בטלוויזיה הצרפתית תוכנית טיולים שנקראה "על איים ואנשים (בצרפתית: "Des Iles et des Hommes"), שביקרה בשישה מהאיים היפים בעולם, בהנחייתו של קארמבו.
ביוני 2013 התמנה לתפקיד היועץ האסטרטגי של קבוצת אולימפיאקוס, במדיה שיחק בעברו למשך שלוש עונות.
בספטמבר 2014 נבחר לעמוד בראש ועדה בת 18 מומחים מטעם אופ"א, שתפקידה שילובם של שחורים, נשים, בעלי מוגבלויות ועוד לעמדות מפתח בקבוצות בכדורגל העולמי.
קארמבו הוא פעיל חברתי בקבוצת "אלופים למען השלום", המונה 54 ספורטאים בכירים מכל העולם המקדמים את השלום בעולם דרך הספורט.
חיים אישיים

ב-22 בדצמבר 1998 נישא קארמבו לדוגמנית הסלובקית אדריאנה סקלנריקובה. השניים נפרדו במרץ 2011, ובדצמבר 2012 השלימו את תהליך הגירושין. במאי 2017 התחתן בשנית עם ג'קי צ'אמון, גולשת סקי מקצוענית לבנונית. השניים התחתנו ביוון ולאחר מכן גם בלבנון. ב-27 בספטמבר 2017, הודיעו על הולדת בתם.
תארים

אליפות צרפת: 1994/1995
ליגת האלופות (2): 1997/1998, 1999/2000
הגביע הביניבשתי: 1998
אליפות יוון (2): 2001/2002, 2002/2003
אליפות העולם: 1998
אליפות אירופה: 2000
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים |
| --- | --- | --- | --- | --- |
| 1990/1991 | נאנט | צרפת ליגת העל הצרפתית | 4 | 0 |
| 1991/1992 | נאנט | צרפת ליגת העל הצרפתית | 28 | 0 |
| 1992/1993 | נאנט | צרפת ליגת העל הצרפתית | 35 | 2 |
| 1993/1994 | נאנט | צרפת ליגת העל הצרפתית | 29 | 0 |
| 1994/1995 | נאנט | צרפת ליגת העל הצרפתית | 34 | 3 |
| 1995/1996 | סמפדוריה | איטליה סרייה א' | 32 | 5 |
| 1996/1997 | סמפדוריה | איטליה סרייה א' | 30 | 1 |
| 1997/1998 | ריאל מדריד | ספרד לה ליגה | 16 | 0 |
| 1998/1999 | ריאל מדריד | ספרד לה ליגה | 20 | 0 |
| 1999/2000 | ריאל מדריד | ספרד לה ליגה | 15 | 0 |
| 2000/2001 | מידלסברו | אנגליה פרמייר ליג | 33 | 4 |
| 2001/2002 | אולימפיאקוס | יוון אלפא אתניקי | 24 | 1 |
| 2002/2003 | אולימפיאקוס | יוון אלפא אתניקי | 22 | 2 |
| 2003/2004 | אולימפיאקוס | יוון אלפא אתניקי | 22 | 0 |
| 2004/2005 | סרבט ז'נבה | שווייץ סופר ליג | 12 | 0 |
| 2005/2006 | בסטיה | צרפת ליג 1 | 7 | 0 |
| סה"כ בקריירה | סה"כ בקריירה | סה"כ בקריירה | 395 | 18 |
סטטיסטיקות > נבחרת לאומית

| נבחרת צרפת> שנה | נבחרת צרפת> הופעות | נבחרת צרפת> שערים |
| --- | --- | --- |
| 1992 | 1 | 0 |
1993: 0
| 1994 | 6 | 0 |
| 1995 | 4 | 1 |
| 1996 | 13 | 0 |
| 1997 | 4 | 0 |
| 1998 | 10 | 0 |
| 1999 | 4 | 0 |
| 2000 | 4 | 0 |
| 2001 | 6 | 0 |
| 2002 | 1 | 0 |
| סה"כ | 53 | 1 |
הערות שוליים

↑  קארמבו חתם באולימפיאקוס, באתר ynet, 17 ביולי 2001
↑  אוריאל דסקל‏, בלאמי הושאל לסלטיק, קארמבו חתם בבאסטיה, באתר וואלה, 1 בפברואר 2005
↑  סיידורף: "עצוב שאין מאמנים שחורים, זה חייב להיפתר", באתר וואלה, 12 בספטמבר 2014
↑  The Marriage of Jackie Chamoun and Christian Karembeu, beiruting.com
↑  Closermag.fr, Christian Karembeu papa : l'ex-footballeur présente sa fille s... - Closer, www.closermag.fr, ‏15 בנובמבר 2017 (בצרפתית)
| נבחרת צרפת – יורו 1996 |
| --- | --- | --- |
|  1 לאמה •  2 אנגלומה •  3 די מקו •  4 לבוף •  5 בלאן •  6 גרין •  7 דשאן •  8 דסאי •  9 דז'ורקף •  10 זידאן •   11 לוקו •  12 ליזארזו • 13 דוגארי •  14 למוצ'י • 15 תוראם • 16 בארטז • 17 מדר • 18 פדרוס • 19 קארמבו • 20 רושה • 21 מרטינס • 22 מרטיני • מאמן: ז'אקה |  1 לאמה •  2 אנגלומה •  3 די מקו •  4 לבוף •  5 בלאן •  6 גרין •  7 דשאן •  8 דסאי •  9 דז'ורקף •  10 זידאן •   11 לוקו •  12 ליזארזו • 13 דוגארי •  14 למוצ'י • 15 תוראם • 16 בארטז • 17 מדר • 18 פדרוס • 19 קארמבו • 20 רושה • 21 מרטינס • 22 מרטיני • מאמן: ז'אקה | צרפת |
| נבחרת צרפת – מונדיאל 1998 (מקום ראשון) |
| --- | --- | --- |
|  1 לאמה •  2 קנדלה •  3 ליזארזו •  4 ויירה •  5 בלאן •  6 דז'ורקף •  7 דשאן •  8 דסאי •  9 גיבארש •  10 זידאן •   11 פירס •  12 הנרי • 13 דיומד •  14 בוגוסיאן • 15 תוראם • 16 בארטז • 17 פטי • 18 לבוף • 19 קארמבו • 20 טרזגה • 21 דוגארי • 22 צ'רבונייר • מאמן: ז'אקה |  1 לאמה •  2 קנדלה •  3 ליזארזו •  4 ויירה •  5 בלאן •  6 דז'ורקף •  7 דשאן •  8 דסאי •  9 גיבארש •  10 זידאן •   11 פירס •  12 הנרי • 13 דיומד •  14 בוגוסיאן • 15 תוראם • 16 בארטז • 17 פטי • 18 לבוף • 19 קארמבו • 20 טרזגה • 21 דוגארי • 22 צ'רבונייר • מאמן: ז'אקה | צרפת |
| נבחרת צרפת – יורו 2000 (מקום ראשון) |
| --- | --- | --- |
|  1 לאמה •  2 קנדלה •  3 ליזארזו •  4 ויירה •  5 בלאן •  6 דז'ורקף •  7 דשאן •  8 דסאי •  9 אנלקה •  10 זידאן •   11 פירס •  12 הנרי • 13 וילטור •  14 מיקו • 15 תוראם • 16 בארטז • 17 פטי • 18 לבוף • 19 קארמבו • 20 טרזגה • 21 דוגארי • 22 ראמה • מאמן: למר |  1 לאמה •  2 קנדלה •  3 ליזארזו •  4 ויירה •  5 בלאן •  6 דז'ורקף •  7 דשאן •  8 דסאי •  9 אנלקה •  10 זידאן •   11 פירס •  12 הנרי • 13 וילטור •  14 מיקו • 15 תוראם • 16 בארטז • 17 פטי • 18 לבוף • 19 קארמבו • 20 טרזגה • 21 דוגארי • 22 ראמה • מאמן: למר | צרפת |
| --- | --- |
בקרת זהויות :  BnF: cb16511792q (data)  GND: 1015059228  ISNI: 0000 0001 4056 209X  LCCN: no2016044952  MusicBrainz: 736c9cc9-d2a1-4bc8-8059-26cd2c1f06d5  SUDOC: 164283854  VIAF: 176084546   WorldCat (עם VIAF): 176084546
מיונז

| --- | --- |

צנצנת מיונז
 
 מאכלים
 סוג:  רוטב, תחליב, רוטב לתיבול, בפסקה זו רשומה אחת נוספת שטרם תורגמה 
 על שם:  מאון 
 מוצא:  צרפת 
 מרכיבים עיקריים:  חלמון, שמן בישול 
 
פרסומת למיונז של Hellmann's ‏(1922)
מיונז (מצרפתית Mayonnaise) או מיונית הוא רוטב סמיך המורכב בעיקר משמן צמחי ומחלמוני ביצה. השמן והחלמונים יוצרים תחליב יציב בצבע לבן-צהבהב המתובל בדרך כלל במלח, פלפל, חומץ מיץ לימון, ולעיתים, חרדל.
אטימולוגיה

תאוריות למקור השם הן הפועל הצרפתי "manier" שיכול להתפרש כ"ערבול" או "טריפה", וכן עיר הנמל הספרדית "Mahón", שבה ניצחו הצרפתים את הבריטים ב-1756.
הכנה

הכנת מיונז מתבצעת על ידי הוספה איטית של שמן לתוך תערובת של חלמונים, חרדל, חומץ ומלח תוך טריפה נמרצת של התערובת. הלציטין שבחלמונים ובחרדל פועל כחומר מתחלב. הוספה של המלח בסיום התהליך במקום בתחילתו עלולה לגרום להיווצרות כתמים לבנים. ניתן להשתמש במעבד מזון אך יש הטוענים כי מיונז שנטרף ביד עולה באיכותו על מיונז שהוכן במכונה.
במתכון הצרפתי המקורי נעשה שימוש בשמן ובחומץ האיכותיים ביותר, והוא חריף או חזק בהרבה מהמיונז התעשייתי. מיונז ביתי עשוי להגיע לרמת שומן של 85%, ומיונז תעשייתי טיפוסי לרמה של 70% עד 80%. מיונז "דל-שומן" מכיל עמילנים וחומרים מייצבים מלאכותיים אחרים על מנת לדמות את מרקמו של המיונז האמיתי.
שימוש

במטבח הצרפתי מיונז הוא בסיס חשוב לרטבים קרים. נהוג להגישו עם בשר עוף קר או ביצים קשות. בארצות השפלה נהוג להגיש מיונז עם צ'יפס. ברחבי העולם נהוג למרוח אותו על לחם כבסיס לכריך, להכין ממנו סלט תפוחי אדמה, סלט טונה ועוד.
סלמונלה

סלמונלה אנטריטידיס הוא זיהום חיידקי קשה. מקור התחלואה העיקרי מסלמונלה הוא אכילת ביצים לא מבושלות. בישראל תועדו מספר מקרים של הרעלת סלמונלה כתוצאה מאכילת מיונז מקולקל. האירוע הקשה ביותר אירע בבסיס צה"ל בדרום ב-1995 בו 260 חיילים נפגעו ואדם אחד נפטר כתוצאה מאכילת מיונז נגוע בסלמונלה שהוכן במטבח הבסיס.
על פי המלצות ה-FDA, מיונז ביתי מותר לשימוש ליומיים-שלושה בלבד מרגע ההכנה ואינו מומלץ לקשישים, תינוקות ונשים בהריון.
הערות שוליים

↑  http://www.fda.gov/Food/ResourcesForYou/HealthEducators/ucm082362.htm
| --- | --- |
בקרת זהויות :  BNE: XX536006  BnF: cb11970791c (data)  GND: 4544236-8  LCCN: sh85082435 
הכנת מיונז ביתי במעבד מזון
סטניסלאוס סיטנפלד

| --- | --- |
אין תמונה חופשית
 לידה:  11 ביולי 1865 פיוטרקוב טריבונלסקי, רפובליקת פולין 
 פטירה:  15 ביוני 1902 (בגיל 36) דאבוס, שווייץ 
 הישג בולט:  היה מס' 23 בעולם בשנת 1895
 מד כושר מרבי:  2612 (אוקטובר 1894)
 מדינה:  רוסיה, צרפת
 הערות:  יהודי
 
סטניסלאוס סיטנפלד (בצרפתית: Stanislaus Sittenfeld;‏ 11 ביולי 1865, פולין – 15 ביוני 1902, דבוס) היה שחמטאי יהודי-פולני-צרפתי.
קריירה

סיטנפלד נולד בפיוטרקוב טריבונלסקי, ובשנת 1884 עבר לפריז. הוא השתתף בתחרויות השחמט בפריז, ופעמיים הגיע למקום השלישי - בשנים 1890 ו-1892. בשתי התחרויות ניצח אלפונס גץ.
סיטנפלד שיחק במספר דו-קרבות בפריז. בשנת 1891 הוא סיים בתיקו עם ז'אן טאובנהאוס וניצח את דוד ינובסקי. בשנת 1892 הפסיד לדוד ינובסקי ובשנת 1893 סיים עמו בתיקו.
בשנת 1901 חלק מקום ראשון-שני באליפות פריז עם אדולף אלבין.
איימי רוקו

| --- | --- |
אין תמונה חופשית
 לידה:  1992 (בת 32 בערך) ריאד, ערב הסעודית 
 מדינה:  ערב הסעודית 
 פרסים והוקרה:  100 נשים (BBC) (2016) 
 www.amyroko.com
 
איימי רוקו (באנגלית: Amy Roko) הוא שם במה של קומיקאית, ראפרית ודוגמנית סעודית אשר מסתירה את זהותה בפומבי באמצעות ניקאב, רעלה המכסה את כל הפנים מלבד העיניים.
חיים מוקדמים והשכלה

רוקו נולדה ב-1992 בג'דה וגדלה ריאד שבערב הסעודית ולמדה מדעי הרפואה. היא עבדה בבית חולים ופסיקה לאחר שההכנסות של מסרטון באינסטגם היו גבוהות יותר משכר חודשי בבית החולים. רוקו התפרסמה לאחר שהחלה ליצור קליפים שמעבירים ביקורת בצורה הומוריסטית על חיי היום-יום של נשים בערב הסעודית. הקליפים שלה מופצים ברשתות החברתיות השונות כגון: אינסטגרם, Vine וכו'. הסרטונים מתארים את חיי היום יום של נשים בסעודיה.
פעילות ברשת

את דרכה כקומיקאית החלה איימי כאשר החלה להפיץ סרטונים לחבריה. היא בערוץ Vine משום שמעט דוברי ערבית השתמשו בו, אולם היא גילתה במהרה שהחשיפה של רחבה יותר משדימיינה. סרטונים שפרסמה הציגו בעיות שונות מהעולם הערבי שלא מקובל לדבר עליהם בפומבי בערב הסעודית, לרבות פוליטיקה ודת. עיקר תוכנם של הסרטונים הוא מצב הנשים בסעודיה. כאשר הבינה רוקו את הפוטנציאל הגדול שחבוי בהם, החלה גם להעלות אותם לרשתות החברתיות.
במרץ 2014 עלה הפוסט הראשון שלה לרשת. בדצמבר 2016, מנה חשבון האינסטגרם שלה 1,400,000 עוקבים עם 160 פוסטים בלבד. בחשבון הטוויטר שלה יש מעל ל-70,000 עוקבים. נכול לספטמבר 2023, לרוקו יש 2 מיליון עוקבים.
אג'נדה חברתית

רוקו לא נחשפת בפומבי ומסתובבת עם רעלה על פניה. הרעלה נחשבת לסממן של צניעות והשקטה של האישה בדת המוסלמית. בחברה הסעודית, אשר מקיימת הפרדה נוקשה בין המינים, מעמד האישה נמוך משל הגבר. על נשים סעודיות מוטלים איסורים רבים כגון: אסור לנשים לצאת מהבית שלא בלבוש מלא הכולל עביה ורעלה. רוקו נחשבת כמייצגת של הקול הנשי והשמעתו דרך הרעלה המסורתית, דבר אשר אינו שגרתי, שובר את הסטראוטיפים ומאתגר את היחסים המגדריים בסעודיה.
מאז הצלחתה המסחררת, החלה רוקו לקבל איומים שונים וכן נצפו אנשים שונים אשר צילמו את ביתה. רוקו לא מייחסת חשיבות רבה לאיומים אלו ומעדיפה להתעלם.
"אני מנסה להשקיע את הקול של כל הנערות הצעירות שאין להן קול", מסבירה רוקו. לטענתה, המטרה העיקרית שלה היא לתת לנשים בערב הסעודית את התחושה כי הן לא לבד, וכולן עוברות את אותן דברים, עם זאת, בעזרת הקומדיה היא מנסה להשפיע על החברה וליצור מהפכה במעמד האישה. "אני מציגה את האמת, גם את האמת עצובה, באופן שהחברה רואה כבדיחה ולכן היא מקבלת את הדברים שלי" טוענת רוקו.
רוקו תומכת בשינויים חברתיים למען קידום מעמד האישה כגון חוק "איסור נהיגה", ופועלת לשינוי המצב הקיים בו אישה חלשה ללא גבר - "אנחנו יולדות ילדים מגופינו, איך זה עושה אותנו חלשות?".
בשנת 2016 נכללה ברשימת '100 הנשים המשפיעות ומעוררות ההשראה ביותר השנה' של ה-BBC.
הערות שוליים

↑  "I'm not timid, I'm bold" — Saudi Humorist Amy Roko on Carving Out a Creative Space Without Ever Revealing Her Face, Vogue Arabia, ‏2021-06-08 (באנגלית בריטית)
↑  "Inspiring "Nida'a" TV show engages with Arab women from all walks of life". Women in the World in Association with The New York Times - WITW (באנגלית אמריקאית). 2015-12-24. אורכב מ-המקור ב-2016-12-20. נבדק ב-2017-04-13.
↑  Anil Bhoyrul, The Amy Roko Phenomenon, arabianbusiness.com, ‏1 Mar 2023
1 2 3  Social media star Amy Roko on being funny and female in Saudi, Medium, ‏2015-04-02
1 2  "13 Arab women are in BBC's '100 Women 2016', get to know them". StepFeed (באנגלית אמריקאית). 2016-11-23. נבדק ב-2017-04-13.
↑  "Veiled Saudi female comic hits back at male domination - The Nation". The Nation (באנגלית). נבדק ב-2017-04-13.
↑  100 Women: The niqab-wearing star of social media (באנגלית בריטית), 2016-12-22, נבדק ב-2017-04-13
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איימי רוקו".
באסקט ז'ירונה

| --- | --- |

 מידע כללי
 תאריך ייסוד:  2014 
 מדינה:  ספרד ספרד
 אולם ביתי:  Palau Girona-Fontajau (5,500 מושבים)
 מיקום:  ז'ירונה, קטלוניה, ספרד
 ליגה:  ליגת העל הספרדית בכדורסל 
 בעלים:  מארק גאסול 
 נשיא:  ספרד מארק גאסול
 מאמן:  יוון פוטיוס קציקאריס
 צבעי תלבושת:  אדום, לבן
 basquetgirona.com
 
מועדון כדורסל ז'ירונה 2014 (בספרדית: Club Bàsquet Girona 2014) הוא מועדון כדורסל ספרדי מז'ירונה, קטלוניה, המשחקת בליגת העל הספרדית בכדורסל. המועדון הוקם ב-2014 על ידי שחקן ה-NBA מארק גאסול ועלה לליגה הבכירה לראשונה ב-2022.
היסטוריה

המועדון נוסד בשנת 2014 על ידי שחקן ה-NBA מארק גאסול, ששיחק בעבר בסנט ז'וזפ ז'ירונה בין 2006 ל-2008, בשם בית הספר לכדורסל מארק גאסול (Club Escola Bàsquet Marc Gasol). בשנותיו הראשונות המועדון התחרה רק בתחרויות נוער.
בשנת 2016, הוסיפה הקבוצה את שם העיר ז'ירונה לשם המועדון ובכך הפכה ל-CEB ז'ירונה מארק גאסול (CEB Girona Marc Gasol) ושנה לאחר מכן היא שינתה שוב את שמה לשמה הנוכחי, באסקט ז'ירונה (Bàsquet Girona).
ב-2017, במטרה להפוך למועדון הכדורסל הראשי בעיר, המועדון יצר את הקבוצה הבוגרת שהתחילה להתחרות בליגה הרביעית, ליגת ה-EBA, לאחר שהשיגה מקום פנוי בליגה.
בנובמבר 2021 הודיע גאסול כי ישחק במועדון, ששיחק אז ב-LEB Oro (הליגה השנייה במבנה ליגות הכדורסל בספרד), עד סוף עונת 2021/22, לפני שיחליט אם לפרוש ממשחק.
ב-19 ביוני 2022 עלתה הקבוצה לליגת ה-ACB לראשונה בתולדותיה, לאחר שניצחה את אסטודיאנטס מדריד בגמר פלייאוף ה-LEB Oro בתוצאה 66–60.
עונה אחרי עונה

| עונה | רמה | ליגה | מקום | נ'-ה' | גביע | גביע |
| --- | --- | --- | --- | --- | --- | --- |
| 2017/18 | 4 | Liga EBA | 3 | 17–9 |  |  |
| 2018/19 | 3 | LEB Plata | 9 | 18–16 |  |  |
| 2019/20 | 3 | LEB Plata | 2 | 19–6 | גביע ה-LEB Plata | סגנות |
| 2020/21 | 2 | LEB Oro | 14 | 12–14 |  |  |
| 2021/22 | 2 | LEB Oro | 4 | 21–13 |  |  |
| 2022/23 | 1 | ACB | 15 | 11–23 |  |  |
| 2023/24 | 1 | ACB | 14 | 13–21 |  |  |
שחקנים

ספרד מארק גאסול
ספרד ז'ורדי טריאס
צרפת איב פונס
ניגריה ג'יימס נאג'י
הערות שוליים

↑  Marc Gasol funda un club escuela en Girona, התאחדות הכדורסל הספרדית, [מארק גאסול מקים מועדון בית ספר בז'ירונה], ‏20 במאי 2014 (בספרדית)
↑  El Bàsquet Girona de Marc Gasol crea su primer equipo sénior, מונדו דפורטיבו, [באסקט ז'ירונה של מארק גאסול יוצרת את הקבוצה הבוגרת הראשונה שלה], ‏21 ביולי 2017 (בספרדית)
↑  Marc Gasol to play for Spanish club Girona, which he founded in 2014, ESPN, ‏25 בנובמבר 2021
↑  רומנטי: מארק גאסול העלה את ג'ירונה ליגה, באתר ערוץ הספורט, 19 ביוני 2022
מאור תיתון

| --- | --- |
אין תמונה חופשית
 לידה:  20 בינואר 1989 (בן 35)
 תקופת הפעילות:  מ-2012
 עיסוק:  פזמונאי, מלחין, מפיק מוזיקלי וזמר
 סוגה:  פופ • ים-תיכוני
 שיתופי פעולה בולטים:  עומר אדם, עדן בן זקן
 
מאור תיתון (נולד ב-20 בינואר 1989) הוא פזמונאי, מלחין, מפיק מוזיקלי וזמר ישראלי.
ביוגרפיה

תיתון החל את דרכו המוזיקלית בשנת 2012, כשהשתתף בעונה הראשונה של תוכנית המציאות "The Voice ישראל", והמנטור שלו היה שלומי שבת. תיתון ניצח בשלב הדו-קרב והודח בשלב ההופעות החיות. בהמשך השנה, הלחין עבור עידן יניב את השיר "איך אוכל לשמח אותך". באפריל, התארח בשירה של רוחמה רז, "אנגן שירייך". ביולי, הוציא את סינגל הבכורה שלו, "יודע לאן", שהלחין למילותיו של הפזמונאי נעם חורב.
החל משנת 2013, היה תיתון לזמר הליווי (אנ') של הזמר עומר אדם במשך כארבע שנים. בשנת 2017, כתב עבור אדם את השיר "שדות של תירוצים", מתוך האלבום "אחרי כל השנים". בשנת 2018 כתב, הלחין והפיק עבורו את הלהיט "חברות שלך", יחד עם אלעד טרבלסי. השיר הגיע למקום הראשון במצעד ההשמעות ברדיו השבועי של מדיה פורסט, ולאחר מכן גם למקום החמישי במצעד הפזמונים העברי השנתי של גלגלצ ולמקום העשירי במצעד השנתי של כאן גימל. בשנת 2019 יצא שיר ההמשך, "חברות שלך 2", שהגיע למקום השביעי במצעד השבועי של מדיה פורסט.
באפריל 2019 יצא אלבומה של הזמרת עדן בן זקן, "חיים שלי", מתוכו כתב והלחין את הלהיט "תרקדו", יחד עם אלעד טרבלסי ומשה בן אברהם. השיר הגיע למקום החמישי במצעד השבועי של מדיה פורסט. בספטמבר, השתתף בביצוע השיר "מתחילים מחדש" במסגרת פרויקט "ותן חלקנו", יחד עם אמנים שונים. בנובמבר יצא השיר "כתבתי עלייך שיר" של עומר אדם, שכתב והלחין יחד עם אדם ומשה בן אברהם.
בשנת 2020 השתתף בכתיבת הדואט "קוקוריקו", בביצוע עומר אדם ועדן בן זקן, שהגיע למקום ה-22 במצעד הפזמונים העברי השנתי של גלגלצ ו-ynet.
בשנת 2021 השתתף בעונה הרביעית של תוכנית המציאות אקס פקטור ישראל, במטרה לייצג את ישראל באירוויזיון 2022. תיתון עבר את האודישנים, אך נפל בשלב הסינונים.
שירים שכתב, הלחין או הפיק

| שנה | אמן | שיר | אלבום | מקור |
| --- | --- | --- | --- | --- |
| 2012 | עידן יניב | "איך אוכל לשמח אותך" | — |  |
| 2013 | שני יצהרי | "תמסור לו" | י'בינתי |  |
| 2014 | מירי מסיקה | "צאי אל הרוח" | סימנים על החול |  |
| 2015 | אור כהן | "מסור לו את אהבתי" | — |  |
| 2015 | ליאור מיארה | "אבא" | מכאן ועד הנצח |  |
| 2015 | מאיה בוסקילה | "מגדל" | נושמת |  |
| 2015 | עומר אדם | "מצאתי בארון" | מודה אני |  |
| 2015 | עידן יניב | "שורף עוד בוקר" | בדרך לעצמי |  |
| 2016 | רגב הוד | "לחייך" | לחייך |  |
| 2016 | ליאור נרקיס | "כמו ילד" | עשינו היסטוריה |  |
| 2016 | מנור שבת | "רקפת" | — |  |
| 2017 | עומר אדם | "שדות של תירוצים" | אחרי כל השנים |  |
| 2017 | עומר אדם | "אלייך שר" | אחרי כל השנים |  |
| 2017 | עומר אדם | "אם תגידי לי לא" | אחרי כל השנים |  |
| 2017 | פאר טסי | "כמה טוב" | שחור או לבן |  |
| 2017 | מושיק עפיה | "איפה את" | — |  |
| 2017 | מושיק עפיה | "זה לא עושה לי כלום" | — |  |
| 2017 | רגב הוד | "מתפלל עלייך בכותל" | לחייך |  |
| 2017 | הראל סקעת | "בין השמיכות" | אהבה מסובבת הכל |  |
| 2018 | עומר אדם | "חברות שלך" | Omer |  |
| 2018 | הלהקות הצבאיות | "הזמנים עברו מהר" | הזמנים עברו מהר |  |
| 2019 | עומר אדם | "חברות שלך 2" | Omer |  |
| 2019 | דוד אלדר | "ניתן לזה עוד יום" | — |  |
| 2019 | עדן בן זקן | "תרקדו" | חיים שלי |  |
| 2019 | עומר אדם | "כתבתי עלייך שיר" | Omer |  |
| 2020 | עילי בוטנר ורועי מכלוף | "מי ישמור על שנינו" | הכי קרוב אלייך |  |
| 2020 | קובי אפללו | "מה נשאר לי" | — |  |
| 2020 | יוני זי וגד אלבז | "טעם וריח" | — |  |
| 2020 | עידן יניב | "תרופה לגעגוע" | — |  |
| 2020 | עומר אדם ועדן בן זקן | "קוקוריקו" | — |  |
| 2020 | מושיק עפיה | "שיר לדנה" | — |  |
| 2020 | עומר אדם | "תמחל לי" | — |  |